CELEX: 62018TN0547
Language: da
Date: 2018-09-14 00:00:00
Title: Sag T-547/18: Sag anlagt den 14. september 2018 — Teeäär mod ECB

26.11.2018   
            
            
               DA
            
            
               Den Europæiske Unions Tidende
            
            
               C 427/84
            
         
      Sag anlagt den 14. september 2018 — Teeäär mod ECB
      (Sag T-547/18)
      (2018/C 427/111)
      Processprog: engelsk
      
         Parter
      
      
         Sagsøger: Raivo Teeäär (Tallinn, Estland) (ved advokat L. Levi)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  Annullation af afgørelsen truffet af ECB’s direktion den 27. februar 2018, hvorved sagsøgernes ansøgning om støtte til et karriereskift uden for ECB blev afslået.
               
            
                  —
               
               
                  Om fornødent annullation af direktionens afgørelse af 3. juli 2018 om afslag på sagsøgerens særlige klage over direktionens afgørelse af 27. februar 2018.
               
            
                  —
               
               
                  Sagsøgeren tildeles erstatning for det økonomiske tab, han angiveligt har lidt og som består af økonomisk støtte til karriereskift, opgjort til 101 447 EUR med tillæg af morarenter beregnet efter Den Europæiske Centralbanks rentesats for de vigtigste refinansieringstransaktioner, forhøjet med 3 procentpoint p.a.
               
            
                  —
               
               
                  ECB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført fire anbringender.
      
                  1.
               
               
                  Første anbringende om, at artikel 2.3.1 i ECB's administrative regler er ulovlig, for så vidt som denne bestemmelse tilsidesætter ligebehandlingsprincippet og proportionalitetsprincippet; den anfægtede afgørelse er endvidere behæftet med anlæggelsen af et åbenbart urigtigt skøn.
               
            
                  2.
               
               
                  Andet anbringende om, at artikel 2.3.1 i ECB's administrative regler er ulovlig, for så vidt som denne bestemmelse diskriminerer baseret på alder og således tilsidesætter artikel 21 i Den Europæiske Unions charter om grundlæggende rettigheder og artikel 2 og artikel 6, stk. 1, i direktiv 2000/78. (1)
                  
               
            
                  3.
               
               
                  Tredje anbringende, som er fremført subsidiært, om, at den anfægtede afgørelse er ulovlig på grund af anlæggelse af et åbenbart urigtigt skøn og tilsidesættelse af omsorgspligten.
               
            
                  4.
               
               
                  Fjerde anbringende, som er fremført subsidiært, om tilsidesættelse af artikel 2.3.1 i ECB's administrative regler.
               
            
         (1)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT 2000, L 303, s. 16).